|  |
| --- |
| **Vprašanja in odgovori**  |
| **1. Vprašanje:**Kako poteka postopek prijave na javni razpis?**Odgovor:**Vlagatelji morajo vlogo oddati v fizični obliki na **PRIJAVNICA NA** **JAVNI RAZPIS** (Priloga 1) pri čemer dopišejo, na katero področje se prijavljajo. Javni razpis z razpisno dokumentacijo (vsemi prilogami) je objavljen na spletni strani ministrstva med javnimi objavami, in sicer na povezavi: https://www.gov.si/drzavniorgani/ministrstva/ministrstvo-za-zdravje/javne-objave/. Prijavnica na javni razpis je vlagateljem na voljo tudi v glavni pisarni ministrstva, na naslovu Štefanova 5, 1000 Ljubljana, I. nadstropje, soba št. 22, osebno, vsak delovni dan v času od 9. do 12. ure po predhodni najavi Agati Zupančič ali Marjeti Ramovš. Vloge z vso potrebno dokumentacijo se dostavijo v zapečatenem ovitku, na naslov: Ministrstvo za zdravje, Štefanova 5, 1000 Ljubljana, ki je označena z **»Ne odpiraj – VLOGA Javni razpis za sofinanciranje programov krepitve duševnega zdravja do leta 2028«** ter pripis področja, na katerega se vlagatelj prijavlja **(področje A** ali **področje B).****Na hrbtni strani ovojnice mora biti navedba vlagatelja z nazivom in polnim naslovom.**Vsak posamezni program je treba, skupaj z zahtevano dokumentacijo, predložiti v zapečatenem ovitku. |
| **2. Vprašanje:** Ali vloga oddana na priporočeno na pošto 11. 7. 2025 do 12. ure šteje kot pravočasno prispela?**Odgovor:** Ne. Vloga vlagatelja oddana priporočeno po pošti, **ki prispe po roku**, določenem v JR, je prepozna. **Rok za oddajo vlog je 11. 7. 2025 do 12. ure.** Kot pravočasne bodo upoštevane vloge, ki bodo v določenem roku, **ne glede na način dostave, prispele v vložišče ministrstva**, na naslov: Ministrstvo za zdravje, Štefanova 5, 1000 Ljubljana. |
| **3. Vprašanje:** Ali se lahko prijavitelj prijavi na obe področji javnega razpisa z istim programom?**Odgovor:** Vlagatelj se lahko z istim programom prijavi le na eno področje predmeta javnega razpisa. |
| **4. Vprašanje:** Kateri so upravičeni stroški sofinanciranja?**Odgovor:** Ministrstvo bo programom, ki bodo v skladu z merili za dodelitev sredstev dosegli ustrezno število točk, dodelilo sredstva za: − stroške plač in povračil v zvezi z delom; − stroške za službena potovanja; − posredne stroške, določene z uporabo odstotka; − stroške materiala in storitev; − davek na dodano vrednost; − stroške amortizacije. Investicije, založništvo in znanstvene raziskave niso predmet tega javnega razpisa. |
| **5. Vprašanje:** Kakšna je višina sofinanciranja stroškov plač?**Odgovor:** Stroški plač ter druga povračila stroškov v zvezi z delom zaposlenih na programu so upravičeni do sofinanciranja. Kot zaposlene se razume osebe, ki so z izvajalcem sklenile pogodbo o zaposlitvi. V Prilogi 2 – Pogoji upravičenosti stroškov je določeno: Ministrstvo omejuje višino sofinanciranja plač in sicer so upravičeni stroški določeni na način: 1. Za delovna mesta kot so projektni sodelavec, koordinator in druga podobna delovna mesta; mesečno za polno zaposlitev največ do 2.500,00 eurov (bruto I); 2. Za delovna mesta kot so vodja projektov, raziskovalec in podobna delovna mesta; mesečno za polno zaposlitev največ do višine 3.200,00 eurov (bruto I). Upošteva se veljavna plačna lestvica v javnem sektorju na dan 1. 1. 2025, dostopna na: https://www.gov.si/teme/placni-sistem/. |
| **6. Vprašanje:** Ali je plača zaposlenega z višjim bruto I (kot je določeno) upravičen strošek?**Odgovor:**Da, vendar le do višine, ki je določena v razpisni dokumentaciji. |
| **7. Vprašanje:** Ali je upravičen strošek bruto II (npr. bruto I in strošek dodatnih dajatev na plačo 16,1 %)?**Odgovor:** Bruto II (strošek plače zaposlenega za delodajalca) se uveljavlja kot upravičen strošek. |
| **8. Vprašanje:** Ali vpisujemo v tabelo tudi zaposlene, ki so zaposlene pri partnerjih in bodo sodelovale na projektu. Ali pa v tabelo vpisujemo samo osebe, ki so povezane s prijaviteljem?**Odgovor:** V Prijavnici na Javni razpis se pod točko 9. Kadrovska zasedba v tabelo z naslovom “Zaposleni pri vlagatelju oziroma zaposleni pri partnerjih in drugi pogodbeni sodelavci” vpišejo vsi sodelavci.Z navedbo vseh sodelavcev (in njihovih vlog), ki bodo sodelovali pri izvajanju programa, bo mogoče preveriti in oceniti kakovost partnerstva ter interdisciplinarnost glede na izbrano prednostno področje. |
| **9. Vprašanje:** Ali mora biti vodja projekta zaposlen na programu?**Odgovor:** Z vidika kakovostne izvedbe programa je zaželeno, da je vodja programa zaposlen na programu, vendar pa tega ne določa sama razpisna dokumentacija. Sicer pa se bo celovito presojala kadrovska zasedba programa, ne zgolj njegovo vodenje. |
| **10. Vprašanje**: Ali lahko dokumente podpišemo z elektronskim podpisom?**Odgovor:** Dokument lahko podpišete s svojim kvalificiranim digitalnim potrdilom SI-PASS-CA. |
| **11. Vprašanje:** Ali je obvezna priloga oddani vlogi na razpis tudi parafirana pogodba? **Odgovor:** Prosimo, da se pogodba parafira. |
| **Vprašanje:** Ali lahko za izračun pavšala upoštevamo nižji odstotek, torej nižji od 30 %, npr. 25 %? **Odgovor:** Da, razpisna dokumentacija določa višino pavšala posrednih stroškov in sicer do 30 %. |
| **12. Vprašanje:** Ali se strošek avtorskega honorarja šteje k izračunu pavšalnega financiranja (max. 30 %)? **Odgovor:** Lahko, pod pogoji, ki so določeni v Prilogi 2 Pogoji upravičenosti stroškov. Neposredni stroški osebja so stroški zaposlenih, ki izhajajo iz pogodbe o zaposlitvi, vključno s stroški dela po podjemni pogodbi in avtorski pogodbi pri prijavitelju programa (sem NE sodijo stroški za službena potovanja, potni stroški po avtorski pogodbi, stroški za pripravo avtorskega dela ipd.). **V kolikor so taki stroški v pogodbah jasno opredeljeni** (razdelitev stroškov po posameznih kategorijah kot npr.: stroški dela, stroški prevoza, stroški priprave gradiva ipd.). Ta definicija se uporablja izključno za določanje višine pavšalnega financiranja. V kolikor stroški niso ustrezno opredeljeni v podlagah za izračun (podjemne in avtorske pogodbe), se kot osnova uporablja neposredne stroške plač. |
| **13. Vprašanje:** Ali je upravičen strošek povračilo potnih stroškov za prostovoljce? **Odgovor:** Skladno s Prilogo 2 - Za vrednotenje prostovoljskega dela se uporabljajo določbe Pravilnika o področjih prostovoljskega dela in vpisniku (Uradni list RS, št. 48/11, 60/11 in 29/16) in Zakona o prostovoljstvu (Uradni list RS, št. 10/11, 16/11 – popr. in 82/15). Potni stroški prostovoljcev so upravičeni stroški. Prikazujejo se pod stroške storitev zunanjih izvajalcev. ZProst v 31. členu določa, da mora organizacija prostovoljcu povrniti potne stroške, če je z dogovorom o prostovoljskem delu tako dogovorjeno. Potne stroške torej lahko plačujejo, vendar morajo predložiti tudi dogovor. |
| **14. Vprašanje:** Ali smo kot neprofitni d.o.o. lahko partner v tem razpisu?**Odgovor:**NE, gospodarske družbe niso upravičeni vlagatelji.Če se vlagatelj prijavlja s partnerji, se za vlagateljevega **upravičenega** **partnerja (v nadaljevanju: konzorcijski partner)** šteje vsaka pravna oseba javnega ali zasebnega prava, ki deluje kot društvo, zveza društev, javni ali zasebni zavod, skupnost javnih ali zasebnih zavodov, humanitarna organizacija ali ustanova in je ustanovljena na podlagi Zakona o društvih, Zakona o ustanovah, Zakona o zavodih, Zakona o lokalni samoupravi (Uradni list RS, št. [94/07](http://www.uradni-list.si/1/objava.jsp?sop=2007-01-4692) – uradno prečiščeno besedilo, [76/08](http://www.uradni-list.si/1/objava.jsp?sop=2008-01-3347), [79/09](http://www.uradni-list.si/1/objava.jsp?sop=2009-01-3437), [51/10](http://www.uradni-list.si/1/objava.jsp?sop=2010-01-2763), [40/12](http://www.uradni-list.si/1/objava.jsp?sop=2012-01-1700) – ZUJF, [14/15](http://www.uradni-list.si/1/objava.jsp?sop=2015-01-0505) – ZUUJFO, [11/18](http://www.uradni-list.si/1/objava.jsp?sop=2018-01-0457) – ZSPDSLS-1, [30/18](http://www.uradni-list.si/1/objava.jsp?sop=2018-01-1356), [61/20](http://www.uradni-list.si/1/objava.jsp?sop=2020-01-0901) – ZIUZEOP-A, [80/20](http://www.uradni-list.si/1/objava.jsp?sop=2020-01-1195) – ZIUOOPE, [62/24](https://www.uradni-list.si/glasilo-uradni-list-rs/vsebina/2024-01-2135) – odl. US in 102/24 – ZLV-K), Zakona o humanitarnih organizacijah, Zakona o nevladnih organizacijah oziroma ji je na njegovi podlagi podeljen status nevladne organizacije v javnem interesu, s sedežem v Republiki Sloveniji, ki dejavno sodeluje pri izvajanju programa in učinkovito prispeva k njegovemu izvajanju in k njegovim ciljem na območju Republike Slovenije in so neprofitni (na podlagi zakona ali svojih temeljnih aktov: statuta, ustanovitvenega akta, drugih pravil delovanja), kar pomeni, da presežka prihodkov nad odhodki ali dobička ne delijo med člane ali ustanovitelje oziroma lastnike, ampak ga v celoti namenjajo za uresničevanje svojega namena in ciljev. |
| **15. Vprašanje:** Kdaj bodo znani rezultati?**Odgovor:**Ministrica izda sklepe o izboru prejemnikov sredstev na podlagi predloga prejemnikov sredstev, ki ga pripravi komisija. Najpozneje 60 dni od zaključka strokovnega pregleda in ocene vlog bo ministrstvo obvestilo vse vlagatelje vlog, ki niso bili izbrani.  |
| **16. Vprašanje:** Kdaj je predviden podpis pogodb?**Odgovor:**Podpis pogodb za sofinanciranje je predviden v mesecu oktobru 2025. |
| **17. Vprašanje:** Zanima me, ali se dokumentacija vloge na razpis lahko podpiše tudi digitalno?**Odgovor:** Dokument lahko podpišete s svojim kvalificiranim digitalnim potrdilom SI-PASS-CA. |
| **18. Vprašanje:** Zaradi tehničnih težav nisem mogla spremljati celotne predstavitve. Ali je možno dobiti posnetek ali pa vsaj ppt predstavitev.**Odgovor:** Objavili bomo ppt prezentacijo, ki smo jo predstavili na včerajšnjem dogodku. Dostopna bo na spletni strani <https://www.gov.si/drzavni-organi/ministrstva/ministrstvo-za-zdravje/javne-objave>. |
| **19. Vprašanje:** So nadure upravičen strošek? Je povečan obseg dela upravičen strošek? Je upravičen povečan obseg dela brez rednega dela?**Odgovor:**Nadure so upravičen strošek, če so potrebne za izvedbo programa, vendar morajo biti skladne s predpisi (npr. v zvezi z maksimalnimi dovoljenimi urami na mesec in pravili glede plačil za nadure). |
| **20. Vprašanje oz. vprašanja:**1) Ali so nadure upravičen strošek?**Odgovor:**Nadure so upravičen strošek, če so potrebne za izvedbo programa, vendar morajo biti skladne s predpisi (npr. v zvezi z maksimalnimi dovoljenimi urami na mesec in pravili glede plačil za nadure).2) Ali se je možno prijaviti tako na A kot na B področje?**Odgovor:**V primeru, da se vlagatelj na javni razpis prijavi z več programi oziroma da vlagatelj nastopa kot konzorcijski partner v drugih programih, ne glede na to, ali gre za isto ali drugo področje predmeta javnega razpisa, mora to v prijavi navesti.3) Ali je povečan obseg dela upravičen strošek?Povečan obseg dela je upravičen strošek, če je potreben za izvedbo programa, vendar mora biti skladen z veljavno zakonodajo.4) Ali mora vlagatelj nujno imeti zaposlenega na projektu, ali ga lahko imajo samo njegovi konzorcijski partnerji?**Odgovor:**Zaposlitev na projektu za vlagatelja ni zahtevana, zaposlitev imajo lahko tudi samo konzorcijski partnerji. Z navedbo vseh sodelavcev (in njihovih vlog), ki bodo sodelovali pri izvajanju programa, bo mogoče preveriti in oceniti kakovost partnerstva ter interdisciplinarnost glede na izbrano prednostno področje. 5) Ali lahko pri 2 konzorcijskih partnerjih zaprosimo za stroške plač, pri enem pa zgolj strošek opravljenih storitev? (sklop A)**Odgovor:**Lahko.6) Ali se v program prijavijo tudi aktivne in dejanske izvedbe terapij, obravnav,...z uporabniki?**Odgovor:**Razpisna dokumentacija določa prednostno pričakovane aktivnosti za področje A in področje B. Pri vsebinski presoji vloge v skladu z merili za dodelitev sredstev se bo ugotavljajo ali so te aktivnosti ustrezno opredeljene.7) Prosim za informacijo, kje so navedeni profili poklicev za področje A**Odgovor:**Razpisna dokumentacija ne določa profilov poklicev po področjih.8) Ali lahko v prijavi pričnemo z aktivnostmi s 1. 12. 2025?**Odgovor:**Z aktivnostmi lahko začnete tudi kasneje od 16. 11. 2025.9) Ali je v programu A pomembno, da so storitve dostopne na nacionalnem nivoju ali so lahko regijsko? Kaj to pomeni pri točkovanju prijave? **Odgovor:** Razpisna dokumentacija določa, da je učinek programa relevanten za nacionalno raven, kar se bo ugotavljalo pri vsebinski presoji vloge. Zato je potrebno v skladu z merili iz točke 5 “Merila za dodelitev sredstev” navesti v katerih regijah je predvideno izvajanje programa. 11) Ali je možna zaposlitev na projektu tudi za polovični delovni čas?**Odgovor:** Zaposlitev za polovični delovni čas je dovoljena. 12) Ali se lahko ena nevladna organizacija pojavi kot partner pri dveh prijavah pri dveh različnih prijaviteljih?**Odgovor:** Lahko, kar je potrebno navesti v prijavnici na javni razpis in sicer pod vprašanje: »ALI SE V OKVIRU TEGA JAVNEGA RAZPISA PRIJAVLJATE ŠE Z DRUGIM PROGRAMOM? *(velja za vlagatelja in konzorcijskega partnerja)*?«13) Ali gre lahko za nadgradnjo in razširitev programa, ki je sofinanciran s strani MZ pri drugem razpisu (krepitev zdravja)?Lahko, ločnica med nadgradnjo in že sofinanciranim programom mora biti zelo jasno opredeljena.14) Glede izobrazbe in delovnih referenc vodje programa: kakšen profil izobrazbe je zaželen.**Odgovor:** Razpisna dokumentacija tega ne določa, se pa skladno z merili za dodelitev sredstev ocenjuje ustreznost kadrovske zasedbe (usposobljenost, izobrazba, izkušnje in reference izvajalcev programa s področja, ki je predmet javnega razpisa) ter ali je vodenje in izvajanje programa ustrezno glede na izbrano prednostno področje, cilje javnega razpisa in potrebe uporabnikov. 15) Ali mora vlagatelj nujno imeti zaposlenega na projektu, ali ga lahko imajo samo njegovi konzorcijski partnerji?**Odgovor:**  Zaposlitev na projektu za vlagatelja ni zahtevana, zaposlitev imajo lahko tudi samo konzorcijski partnerji. Z navedbo vseh sodelavcev (in njihovih vlog), ki bodo sodelovali pri izvajanju programa, bo mogoče preveriti in oceniti kakovost partnerstva ter interdisciplinarnost glede na izbrano prednostno področje. 16) Ali je določen najnižji delež zaposlitve v programu ali to ni pomembno?**Odgovor:** Najnižji delež zaposlitve ni določen. Z navedbo vseh sodelavcev (in njihovih vlog), ki bodo sodelovali pri izvajanju programa, bo mogoče preveriti in oceniti kakovost partnerstva ter interdisciplinarnost glede na izbrano prednostno področje.  17) Ali imamo lahko, v primeru konzorcija, tudi delne zaposlitve pri partnerjih?**Odgovor:** Delne zaposlitve pri partnerjih so dovoljene.18) Ali je storitev najema medijske hiše za kampanjo socialnega marketinga upravičen strošek?**Odgovor:**Stroški svetovanja na področju informiranja in komuniciranja, so primer neupravičenih stroškov. Primeri upravičenih stroškov informiranja in komuniciranja so:* stroški organizacije in izvedbe konferenc, seminarjev, simpozijev, predstavitev, novinarskih konferenc ter drugih podobnih dogodkov (kot na primer najem dvorane, predavateljev ipd.), ki so povezani izključno z izvajanjem programa oziroma njegovo promocijo;
* stroški prehrane in pijače, ki nastanejo v povezavi z organizacijo dogodkov iz prejšnje alineje, pri čemer se kot upravičeni stroški štejejo le stroški za običajno pogostitev, v skladu z določili Uredbe o stroških reprezentance (Uradni list RS, št. 162/22), na dogodkih, ki so povezani izključno z izvajanjem programa (dokazila);
* vzdrževanja in urejanja spletnih strani;
* stroški oglaševalskih storitev in stroški objav;
* stroški v povezavi s promocijo na socialnih omrežjih;
* stroški oblikovanja, priprave na tisk, tiska, dostave gradiv in drugi stroški distribucije gradiv.

19) Ali so kakšni specifični kriteriji za usposobljenost kadra - stopnja izobrazbe, specifična smer ...?**Odgovor:** Razpisna dokumentacija tega ne določa.20) Ali lahko v prijavljenem programu sodelujejo strokovnjaki kot zunanji sodelavci in ne kot formalni partnerji? Je njihova vloga kot zunanji izvajalci na podlagi pogodb ustrezna za presojo kakovosti kadrov in ekipe?**Odgovor:** Lahko.21) Ali mora imeti konzorcijski partner vlagatelja nujno status nevladne organizacije v javnem interesu?**Odgovor:** Ne.22) Kateri projekti/organizacije so bile v preteklosti podprte?**Odgovor:** Obvestilo o upravičencih Javnega razpisa za sofinanciranje programov varovanja in krepitve zdravja do 2025 je objavljeno na naslednji povezavi:<https://www.gov.si/assets/ministrstva/MZ/DOKUMENTI/DJZ-Preventiva-in-skrb-za-zdravje/Programi-za-krepitev-zdravja/sof-programi-22/Obvestilo-o-upravicencih-JR-varovanje-in-krepitev-zdravja-do-2025-18112022.pdf>23) Sklop A: prav razumem, da ni nujno, da dosegamo vse ciljne skupine, temveč svoje, s katerimi delamo, in je samo razpis napisan na široko, da pokrije različne organizacije?**Odgovor:** Ciljne skupine morajo biti skladne s prednostno pričakovanimi ciljnimi skupinami, navedene na 10. strani javnega razpisa.24) Če je vodja programa hkrati tudi izvajalec programa, kako opredeliti delovno mesto in plačo?**Odgovor:** **Potrebno je upoštevati razpisno dokumentacijo, ki določa višino plače na način:**za delovna mesta kot so vodja projektov, raziskovalec in podobna delovna mesta; mesečno za polno zaposlitev največ do višine 3.200,00 eurov (bruto I). 25) Ali je za kandidiranje na razpisu primerna tudi organizacija z zelo specifičnimi ciljnimi skupinami?**Odgovor:** Da, razpisna dokumentacija določa, da je naslavljanje potreb ranljivih skupin prebivalstva eden od ciljev javnega razpisa. V točki 6. “Področja javnega razpisa” so določene prednostno pričakovane ciljne skupine za obe področji. Pri vsebinski presoji vloge v skladu z merili za dodelitev sredstev se bo ugotavljajo ali so cilje skupine ustrezno opredeljene in z pričakovanimi aktivnostmi naslovljene. |
| **21. Vprašanje:**Glede na objavljeno razpisno dokumentacijo (Priloga 2) sklepanje podjemnih in avtorskih pogodb s svojimi zaposlenimi ni upravičen strošek. Ali se sme za izvedbo programa plačilo upokojenemu visokošolskemu učitelju, ki torej ni več zaposleni UL in je potemtakem zunanji izvajalec, v okviru projekta urediti s sklenitvijo podjemne oz. avtorske pogodbe?**Odgovor:**Podjemne in avtorske pogodbe so upravičen strošek zunanjih izvajalcev, in sicer **če jih izvedejo zunanji izvajalci** v okviru programa in so potrebni za program. Stroški storitev zunanjih izvajalcev so praviloma upravičeni, če so predvideni v finančni konstrukciji prijave oziroma so povezani z aktivnostjo, napovedano v prijavnici. V vašem primeru navajate, da gre za zunanjega izvajalca, torej gre za upravičen strošek. |